VII Festa de la Consciència Cívica i mediambiental en el Barri de les 613 Vivendes
2025-07-24

El pròxim dia 27 de desembre, entre les 10.30 i les 14.30, tindrà lloc la VII Festa de la Consciència Cívica i Mediambiental en el Barri de les 613 Vivendes de Burjassot. La festa, com és habitual per aquestes dates, estarà organitzada pel Centre Socioeducatiu Díaz-Pintado de l’Ajuntament de Burjassot i tindrà lloc en els seus voltants, concretament, en la Plaça Nou d’Octubre.

La festa pretén acostar als xiquets i adolescents del municipi la importància del respecte per l’espai públic i la consciència mediambiental en un ambient festiu i lúdic, en el centre de la celebració del Nadal. Al llarg de la jornada hi haurà jocs gegants, pinta-cares, tallers de reciclatge, grans inflables, jocs de màgia, atraccions mecàniques, animacions diverses i una xocolatà. En l’organització, a més dels equips tècnics del CS Díaz-Pintado, col·laboren també els propis veïns del Barri de les 613 Vivendes, a través del seu teixit associatiu.